Un nou Centre Social per a les persones majors d'Alaquàs
14/03/2005 12:55:00

# Un nou Centre Social per a les persones majors d'Alaquàs

*   14/03/2005 12:55:00
*   [Imprimir](#)
*   Compartir
*    https://www.alaquas.org/documento.asp?id\_do=9562

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9562%2F1&title=Ajuntament%20d%27Alaqu%C3%A0s.%20Prensa.Un%20nou%20Centre%20Social%20per%20a%20les%20persones%20majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9562/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9562/9562_Form_4.jpg)](https://www.alaquas.org/ficheros/documentos/2005/2/9562/9562_Form_10.jpg "<a href='https://www.alaquas.org/ficheros/documentos/2005/2/9562/9562_Form_10.jpg' target=_blank><i class='fa fa-external-link' aria-hidden='true'></i>.Un nou Centre Social per a les persones majors d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9562&idioma=1&autotraduce=0)

La inauguració se celebrà el passat dissabte 12 de març davant d'una gran quantitat de veïns i veïnes

L'Ajuntament d'Alaquàs ha fet realitat un dels compromisos més importants que tenia amb les persones majors de la ciutat: la creació del Centre Social Camí Vell per als i les jubilades i pensionistes d'Alaquàs, que està ubicat a l'avinguda Camí Vell de Torrent, cantó amb el carrer Perolers. Amb la creació d'aquestes noves instal·lacions, el consistori compleix l'objectiu de dotar a les diferents zones de la ciutat d'edificis municipals per a la realització d'activitats destinades al col·lectiu de la tercera edat.

La inauguració d'aquest nou local se celebrà el passat dissabte 12 de març i hi assistiren l'Alcalde d'Alaquàs, Jorge Alarte; la Regidora de la Tercera Edat, Camila Álvarez; el President de l'Associació de Jubilats i Pensionistes de la ciutat, membres de la Corporació Municipal i una gran quantitat de veïns i veïnes. Després de l'acte oficial hi hagué un berenar per a tots els i les assistents i es realitzà una jornada de portes obertes per a donar a conéixer aquestes noves instal·lacions municipals així com els serveis que s'ofereixen.

En les intervencions, l'Alcalde d'Alaquàs felicità a l'Associació de Jubilats i Pensionistes d'Alaquàs i a totes les persones majors "perquè el mèrit és només vostre, açò es un èxit col·lectiu de tots els que al llarg d'aquests anys heu demanat un centre social per a aquesta zona de la ciutat". Alarte afirmà, a més, que des de l'Ajuntament es continuaria treballant per a oferir a tots els i les jubilades d'Alaquàs serveis públics oberts a tots i a totes sense cap tipus de diferència.

El nou centre ocupa una superfície útil d'aproximadament 235 metres quadrats i ha sigut reformat i adaptat a les necessitats de les persones majors. Mitjançant d'un conveni signat per l'Alcalde d'Alaquàs i l'Associació de Jubilats i Pensionistes d'Alaquàs, l'Ajuntament ha cedit l'ús d'aquest immoble perquè aquesta associació local utilitze aquests instal·lacions per a la realització de les activitats que vénen desenvolupmant en el municipi, completant així els serveis que s'ofereixen en el Centre Social Benàger. El Centre Social Camí Vell ofereix tot tipus d'activitats lúdiques i culturals i compta amb  bar-cafeteria i perruqueria.

L'objectiu de l'Ajuntament d'Alaquàs amb la posada en marxa d'aquest nou centre és millorar la qualitat de vida de totes les persones majors, oferint-los més i millors dotacions municipals en les diferentes zones de la ciutat, amb la finalitat de completar tota una xarxa de serveis d'assistència i culturals integrada pel Centre de Dia Municipal, la Residència per a la Tercera Edat d'Alaquàs, el Centre Social Benàger i el Centre Social Camí Vell.